ประจำเดือนมาล่าสุด 1 พ.ย. มีเพศสัมพันธ์แบบสอดใส่ครั้งแรก (หลั่งในใช้ถุงยาง) 21 พ.ย. ทำแรงมากๆ วันที่ 22 พ.ย. ทำอีกครั้งแต่ใช้แค่นิ้วแล้วมีเลือดติดออกมาด้วย วันที่ 25 พ.ย. อยู่ๆก็ปวดท้องน้อยขวารุนแรงขึ้นมาเฉยๆ ก็เลยไปรพ.เพื่อตรวจร่างกาย ตอนแรกบอกอาจเป็นไส้ติ่งอักเสบเพราะตำแหน่งมันตรงกันพอดี แต่ผลเลือดไม่มีติดเชื้อ ส่วนปัสวะไม่มีการตั้งครรภ์ ตกขาวมาวันเว้นวัน(สีขาว ส่วนใหญ่ไม่มีกลิ่น มีกลิ่นสนิมแค่วันสองวัน) ทุกวันนี้นอนน้อย 3-5 ชม.เท่านั้น มีแค่วันหยุดจะนอน 11 ชม. ไม่มีสัญญาณประจำเดือนมาเลย จะเป็นอะไรได้บ้างคะ
สวัสดีค่ะ การมีเพศสัมพันธ์ในวันที่ 1 พ.ย. หากใส่ถุงยางอนามัยป้องกัน โอกาสในการตั้งครรภ์ก็มีน้อยอยู่ ส่วนการมีเพศสัมพันธ์ในวันที่ 22 พ.ย. หากมีแค่การใช้นิ้วสอดใส่เข้าช่องคลอด โอกาสในการตั้งครรภ์ก็ไม่มี ส่วนเลือดที่ติดออกมา ก็น่าจะเป็นเลือดที่เกิดจากการบาดเจ็บของช่องคลอดได้ค่ะส่วนอาการปวดท้องน้อยรุนแรงในวันที่ 25 พ.ย. หากได้ไปโรงพยาบาลแล้ว ตรวจไม่พบว่าเป็นอะไร และอาการปวดท้องน้อยได้หายไปแล้ว ก็ไม่น่ามีอะไรผิดปกติค่ะ ควรลองสังเกตอาการต่อไปก่อน หากไม่มีอาการปวดท้องมากขึ้นมาอีก ก็ไม่มีอะไรผิดปกติค่ะสำหรับประจำเดือน หากเลยกำหนดที่ประจำเดือนจะมาไปแล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ